Jomantų tvenkinys
55°27′5″ š. pl. 22°0′4″ r. ilg.﻿ / ﻿55.45139°š. pl. 22.00111°r. ilg.﻿ / 55.45139; 22.00111 Jomantų tvenkinys arba Kisės tvenkinys – tvenkinys Lietuvoje, Šilalės rajone, 1,5 km į vakarus nuo Pajūrio miestelio. Sudarytas užtvenkus Kisės upelį (Jūros intakas) 1,6 km nuo jo žiočių. Tvenkinio ilgis iš pietvakarių į šiaurės rytus – 0,45 km, plotis – iki 0,07 km. Altitudė 82,6 m. Krantai aukštoki, ištisai apaugę medžiais ir krūmais. Pietinėje pakrantėje stūkso miškelis, šiaurinėje – įsikūrusi kaimo turizmo sodyba ir parkas. Į šiaurę yra Jomantų, į rytus – Pakisio gyvenvietės. Tvenkinio užtvanka nutiestas kelias Nr.4110 (Reistrai – Jomantai – Teneniai).